Alex-Edward Raus

Alex-Edward Raus (sündinud 24. juulil 1992 Tartus) on eesti jõutõstja ja tõstja, kes tuli 19-aastaselt täiskasvanute maailmameistriks jõutõstmises. Ta on tulnud klassikalises jõutõstmises maailmameistriks nii noorte (kuni 18-aastaste seas; 2010), juunioride (kuni 23. aastased; 2012) kui ka avatud klassis (vanusepiirangud puuduvad; 2013) ning Euroopa meistriks täiskasvanute seas (2016. aastal Tartus) ja kolmel korral juunioride meistriks (2012, 2013, 2014). Lisaks on ta 2012. aastal toonud maailma karikavõistlustelt avatud klassis hõbemedali (karika kaotas napilt maailmameistrile) ja 2014. aastal saanud MM-ilt avatud klassis kolmevõistluse arvestuses pronksmedali. Raus on püstitanud kokku 31 maailma- ja Euroopa rekordit, sealhulgas 29 klassikalises ja 2 tugivarustusega jõutõstmises. Klassikalises jõutõstmises on ta teinud 13 maailmarekordit (avatud klassis 4 ja juunioride klassis 9) ning 16 Euroopa rekordit (avatud klassis 5 ja juunioride klassis 11). Tugivarustusega jõutõstmises on ta püstitanud 2 Euroopa juunioride rekordit. Eesti meistrivõistlustelt on Raus täiskasvanute klassis võitnud 15 kuldmedalit, 7 hõbemedalit ja 4 pronksmedalit (seisuga september 2014). Raus võistles noorteklassis kehakaalus kuni 100 ja juunioride klassis kuni 105 kg ning võistleb avatud klassis kaalukategoorias kuni 105 kg. Ta treenib Tartu Ülikooli Akadeemilises Spordiklubis. Jõutõstmisega hakkas ta tegelema 14-aastaselt. Alex-Edward Raus sai 2009. aastal Lähte Ühisgümnaasiumist põhihariduse ja lõpetas 2012. aastal Tartu Kutsehariduskeskuse toiduainete töötlemise erialal. Õpingute ajal Tartu Kutsehariduskeskuses töötas ta mõned päevad nädalas turvamehena. Pärast kutsehariduskeskuse lõpetamist töötas ta Tartu Ülikooli Akadeemilises Spordiklubis turvamehena. 2010. aasta oktoobri algul Tšehhis Pilsenis Rahvusvahelise Jõutõstmise Föderatsiooni (IPF) egiidi all toimunud noorte ja juunioride maailmameistrivõistlustel jõutõstmises tuli 18-aastane Alex-Edward Raus noorteklassis kehakaalus kuni 100 kg kolmevõistluse kogusummaga 817,5 kg võitjaks. Ta edestas teiseks tulnud Venemaa esindajat Sergei Ussovit (805,0 kg) ja kolmandaks tulnud Soome sportlast Teemu Leppäneni (752,5 kg). Lisaks kogusumma kuldmedalile sai Raus kolm väikest medalit: kuldmedali kükis ning hõbemedalid lamades surumises ja jõutõmbes. 2012. aasta juunis Taanis Herningis Euroopa Jõutõstmise Föderatsiooni (EPF) egiidi all toimunud Euroopa noorte ja juunioride meistrivõistlustel jõutõstmises tuli 19-aastane Raus juunioride klassis kolmevõistluse kogusummaga 965,0 kg võitjaks. Ta edestas teiseks tulnud Norra võistlejat rohkem kui 50 kiloga. Lisaks kogusumma kuldmedalile sai ta väikesed kuldmedalid kükis ja lamades surumises ning hõbeda jõutõmbes. Rausi kükis saadud 385 kg on raskus, mida enne ei ole Eestis keegi kükkinud. Samuti tuli ta ka Wilksi punktide alusel absoluutseks Euroopa juunioride meistriks. 2013. aasta aprillis Prahas toimunud EPF-i Euroopa noorte ja juunioride meistrivõistlustel jõutõstmises tuli Raus juunioride klassis kolmevõistluses kogusummaga 967,5 kg võitjaks. Ta edestas teiseks tulnud Eestile kaksikvõidu kindlustanud võistlejat Rait Sagorit 20 kiloga. Lisaks kogusumma kuldmedalile sai ta väikesed kuldmedalid kükis ja jõutõmbes ning hõbeda lamades surumises. Sama aasta juunis Venemaal Suzdalis toimunud IPF-i esimestel maailmameistrivõistlustel klassikalises jõutõstmises avatud klassis tuli Raus kogusummaga 840,0 kg võitjaks. Ta edestas teiseks tulnud Venemaa sportlast vaid 2,5 kiloga. Lisaks kogusumma kuldmedalile sai ta kolm väikest medalit: kuldmedali kükis ning pronksmedali lamades surumises ja jõutõmbes. 2014. aasta aprillis Peterburis toimunud EPF-i Euroopa noorte ja juunioride meistrivõistlustel tuli Raus juunioride klassis kolmevõistluses kogusummaga 992,5 kg võitjaks. Ta edestas teiseks tulnud Poola võistlejat rohkem kui 80 kiloga. Lisaks kogusumma kuldmedalile sai ta väikesed kuldmedalid kõigil kolmevõistluse üksikalal. Raus kükkis Raus 387,5 kg, surus 257,5 kg ning tõmbas 345 kg. Sellega saavutas ta uue Eesti rekordi kolmevõistluse kogusummas – 990 kg (593.70 Wilksi punkti). Sama aasta juunis Lõuna-Aafrika Vabariigis Potchefstroomis toimunud IPF-i maailmameistrivõistlustel klassikalises jõutõstmises avatud klassis tuli Raus kogusummaga 852,5 kg kolmandaks. 2015. aasta juunis Soomes Salos toimunud IPF-i maailmameistrivõistlustel klassikalises jõutõstmises tuli Raus juunioride klassis kogusummaga 780,0 kg võitjaks. Raus oli tugevaim ka kükis ja lamades surumises vastavalt tulemustega 300 kg ja 190 kg. Rausi edu lähimate konkurentide ees oli mäekõrgune. 2016. aasta märtsis Tartus peetud EPF-i Euroopa meistrivõistlustel tuli Raus avatud klassis Euroopa meistriks kogusummaga 830,0 kg. Ta edestas teiseks-kolmandaks tulnud Poola jõuvõistlejaid ligi 40 kiloga. Lisaks kogusumma kuldmedalile sai ta kaks väikest medalit üksikaladel: kuldmedali kükis (320 kg) ja pronksi lamades surumises (202,5 kg). 2012. aasta juunis, nädal pärast Taanis juunioride Euroopa meistriks tulekut, võistles Raus Stockholmis peetud IPF-i maailma karikavõistlusel klassikalises jõutõstmises ja tuli seal avatud klassis hõbemedalile, jäädes napilt (2,5 kg) alla vaid maailmameistrile Anibal Coimbrale Luksemburgist. Rausi kolmevõistluse kogusumma oli 845 kg. Lisaks kogusumma kuldmedalile sai ta kaks väikest medalit: kuldmedali kükis (325 kg) ja hõbemedali lamades surumises (207,5 kg). Raus on püstitanud kokku 31 maailma- ja Euroopa rekordit, sealhulgas 29 klassikalises ja 2 tugivarustusega jõutõstmises. Klassikalises jõutõstmises on ta teinud 13 maailmarekordit (avatud klassis 4 ja juunioride klassis 9) ning 16 Euroopa rekordit (avatud klassis 5 ja juunioride klassis 11). Tugivarustusega jõutõstmises on ta püstitanud kaks Euroopa juunioride rekordit. 2012. aasta algul kehtestati maailmarekordite normid avatud klassis (näiteks kükis 310,0 kg ja kogusummas 850,0 kg). Pool aastat hiljem võisteldes Stockholmis maailma karikavõistlustel püstitas Raus 2 maailmarekordit kükis: 315,0 ja 320,0 kg. Maailmarekordi püstitamiseks kolmevõistluse kogusummas jäi aga Rausil 5 kg vajaka. 2012. aasta lõpul kehtestati juunioride maailmarekordite rekordnormid ja Euroopa rekordnormid nii juunioride kui ka avatud klassis (näiteks avatud klassis kükis 300,0 kg ja kogusummas 822,5 kg). Pool aastat hiljem võisteldes Suzdalis maailmameistrivõistlustel püstitas Raus ühe päevaga (15. juunil 2013) suurel hulgal Euroopa ja maailmarekordeid: 7 Euroopa juunioride rekordit, 5 juunioride maailmarekordit ja 4 Euroopa rekordit avatud klassis. Euroopa juunioride rekordid olid: 4 rekordit kükis (305,0, 310,0, 315,0 ja 320,0 kg), 2 rekordit lamades surumises (205,0 ja 210,0 kg) ning üks rekord kogusummas (840,0 kg). Juunioride maailmarekordid olid: 3 rekordit kükis (305,0, 315,0 ja 320,0 kg), 1 rekord lamades surumises (210,0 kg) ning üks rekord kogusummas (840,0 kg). Euroopa rekordid avatud klassis olid: 3 rekordit kükis (305,0, 315,0 ja 320,0 kg) ning üks rekord kogusummas (840,0 kg). Kehtiv maailmarekord avatud klassis kükis oli eelmisest aastast Rausi enda nimel (325,0 kg), kuid see jäi seekord ületamata. Maailmarekordi püstitamiseks kolmevõistluse kogusummas (avatud klassis) jäi Rausil aga 10 kg vajaka. Aasta hiljem, 2014. aasta juunis, võisteldes Lõuna-Aafrika Vabariigis Potchefstroomis peetud maailmameistrivõistlustel, parandas Raus enda nimel olevat avatud klassi maailmarekordit kükis 320,0 kg-lt 330 kg-ni (rekord kehtis 2 aastat) ja püstitas kolmevõistluses kogusummaga 852,5 kg avatud klassi maailmarekordi, mis aga veel samal päeval samadel võistlustel ületati maailmameistriks tulnud Juri Belkini poolt. Kükis saadud 330 kg oli ka uus Euroopa rekord avatud klassis (kehtis 2 aastat) ning juunioride Euroopa ja maailmarekord (mõlemad püsivad tänini). Lamades surumises parandas Raus enda nimel olnud juunioride Euroopa rekordit ja juunioride maailmarekordit 210-lt 212,5 kg-ni (Euroopa juunioride rekord kehtis 9 ja juunioride maailmarekord 6 kuud). Kolmevõistluse kogusummas parandas Raus enda nimel olnud juunioride Euroopa rekordit ja juunioride maailmarekordit 840,0-lt 847,5-ni ja seejärel 852,5-ni (juunioride maailmarekord kehtis 3 aastat, kuid Euroopa juunioride rekord püsib tänini). 2011. aasta algul kehtestati Euroopa juunioride rekordnormid tugivarustusega jõutõstmises. 2014. aasta aprillis Peterburis Euroopa noorte ja juunioride meistrivõistlustel püstitas Raus kaks Euroopa juunioride rekordit tugivarustusega jõutõstmises – kolmevõistluse kogusumma rekordid 982,5 kg ja 992,5 kg. Rausi rekord püsis neli aastat. Eesti rekorditest on 2018. aasta juuni seisuga klassikalises jõutõstmises tema nimel juunioride ning avatud klassi rekordid kükis, lamades surumises (212,5 kg) ja kogusummas. Tugivarustusega jõutõstmises on Rausi nimel Eesti rekorditest 2018. aasta juuni seisuga juunioride rekordid kükis (390,0 kg), lamades surumises (257,5 kg), kogusummas (992,5 kg) ja lamades surumises (üksikalana; 260,0 kg). Avatud klassis kehtivad tema nimel rekordid kükis ja kogusummas. Raus on tulemuslikult tegelenud ka klassikalise tõstmisega, sellel alal on ta võitnud aastatel 2009–2012 Eesti meistrivõistlustelt 8 medalit, neist neli kuldset. Jõutõstmine jäi tal pärast 2016. aasta EM-võistlusi ajutiselt tagaplaanile, esiplaanile tõusid poks ja maadlus. Varem on ta tegelenud ka judo ja Brasiilia jūjutsuga. 2011 – Eesti parim meesjõutõstja 2012 – Eesti parim juunior jõutõstmises 2014 – Eesti parim juunior jõutõstmises Tartu Kultuurhariduskeskuse õpilasleht QVaade. Märts 2012. Lk 8. issuu.com Lähte Ühisgümnaasium. facebook.com Õpetajate Leht, nr 34, 28 september 2012. Lk 17. dea.digar.ee IPF World Juniors & Sub-Juniors Men's Championships 2010. htm EPF Juniors & Sub-Juniors Men's Championships 2012. europowerlifting.org Eesti jõutõstja tuli juunioride Euroopa meistriks. sport.err.ee, 9. juuni 2012 Alex-Edward Raus – absoluutne Euroopa meister. ejtl.fitness.ee EPF European Sub-Junior & Junior Men's Championships 2013. europowerlifting.org Alex-Edward Raus tuli juunioride Euroopa meistriks,.... powerlifting.ee, 12. aprill 2012 IPF 1st Classic World Men's Championship 2013. htm EPF European Sub-Juniors & Juniors Men's Championships 2014. europowerlifting.org FOTOD: Eesti meistriks kroonitud Raus sikutas üles pea tonni rauda!, Õhtuleht. IPF Classic World Men's Championships 2014. htm IPF Classic World Men's Championships 2015. htm Alex-Edward Raus tuli klassikalises jõutõstmises juunioride maailmameistriks. sport.err.ee, 16. juuni 2015 EPF European Men's Classic Championships 2016. europowerlifting.org IPF World Men's Classic Cup 2012. powerlifting.ee 19-aastane Alex-Edward Raus püstitas küki maailmarekordi!. sport.delfi.ee, 16. juuni 2012 World Juniors Men's Classic Records. Squat. powerlifting-ipf.com European Juniors Men's Equipped Records. Total. europowerlifting.org Eesti juunioride rekordid 5.07.2018. powerlifting-ipf.com Eesti avatud klassi rekordid 5.07.2018. powerlifting-ipf.com Eesti juunioride rekordid varustusega jõutõstmises 5.07.2018. powerlifting-ipf.com Eesti avatud klassi rekordid varustusega jõutõstmises 5.07.2018. powerlifting-ipf.com Sporditulemused. Alex-Edward Raus. sport24.ee 2011. aasta parimad sportlased. powerlifting.ee 2012. aasta parimad sportlased. powerlifting.ee 2014. aasta parimad sportlased. powerlifting.ee Sporditulemused. Alex-Edward Raus. sport24.ee Alex-Edward Raus noorte maailmameister 2010. youtube.com, 3. september 2010 Fotod: EOK jagas noortele talentidele stipendiumeid. sport.postimees.ee, 13. mai 2013 Intervjuu Alex-Edward Rausiga. youtube.com, 28. jaanuar 2015 Eestlane tuli jõutõstmises juuniorite maailmameistriks. sport.ohtuleht.ee, 16. juuni 2015